**PROTOKOL ODRŽAVANJA HIGIJENE U OŠ MATIJE GUPCA GORNJA STUBICA**

|  |  |
| --- | --- |
| **VAŽNO** | UČENICI PUTNICI TE SVI UČENICI VIŠIH RAZREDA TREBAJU IMATI U TORBI ZAŠTITNU MASKU.  SVI UČENICI TREBAJU IMATI SA SOBOM PAPIRNATE MARAMICE, VLAŽNE MARAMICE, BOČICU VODE TE PO MOGUĆNOSTI MALI DEZINFICIJENS.  U SVAKOJ UČIONICI U KOJOJ BORAVE VIŠI RAZREDI NALAZI SE DEZINFICIJENS. |
| **ULAZAK U ŠKOLU** | Ujutro svaki razred ulazi u školu s vremenskim razmakom od nekoliko minuta preko barijere natopljene dezinficijensom. Razmak između učenika mora biti najmanje 1.5m. Svi razredi na ulazu dezinficiraju ruke. |
| **ULAZAK U UČIONICU** | Učenici odlaze do svojih učionica. Viši razredi nose maske na hodniku.  Od listopada učenici moraju imati papuče koje će ostati u školi na garderobnom mjestu ispred učionice u kojoj učenici borave cijeli dan. Od listopada učenici nakon obuvanja papuča peru ruke u sanitarnim čvorovima, pazeći da nema miješanja s učenicima iz drugih odjeljenja, ili peru ruke u svojim učionicama ako učionica ima tekuću vodu. Viši razredi mogu u svojim učionicama dezinficirati ruke. |
| **PREHRANA** | Mjesto blagovanja svakog razreda je u njegovoj učionici zajedno s učiteljem/com.  Niži razredi peru ruke prije obroka pred kraj sata koji prethodi obroku. Prvo izlazi na pranje razred iz najudaljenije učionice od toaleta, pa razred iz srednje učionice pa razred najbliži toaletu. Razredni učitelji paze da nema miješanja razreda. Učenici peru ruke u učionicama ako one imaju tekuću vodu.  Viši razredi dezinficiraju ruke prije obroka u svojim učionicama ili uz nadzor predmetnog učitelja odlaze prati ruke na toalet pri čemu treba paziti da nema miješanja s učenicima iz drugih odjeljenja. U tom slučaju nose masku.  Izbjegavati treba dijeljenje čaša, šalica, posuđa i pribora za jelo s drugim osobama.  Redari idu po jelo u kuhinju.  Svatko je odgovoran za urednost i čistoću svog radnog mjesta. Svaki učenik uklanja mrvice, kapljice soka, jogurta i sl. sa svog radnog mjesta.  Redari metu učionicu nakon jela. Svaki kat ima jednu metlu. Redari peru ruke tekućom vodom ili ih dezinficiraju nakon čišćenja razreda. |
| **ODLAZAK NA TOALET** | Učenici , kada odlaze na toalet, obavezno nose masku. Idu jedan po jedan. Po potrebi se može organizirati odlazak na toalet u pratnji učitelja. |
| **PROVJETRAVANJE UČIONICA** | Učionice je potrebno provjetravati više puta tijekom dana, pod odmorima obavezno, tijekom sata najmanje 5 minuta ili imati otvoren prozor (npr. jedan sprijeda i jedan straga) ako vremenske prilike to dopuštaju. Koriste se i ventilacijsku uređaji koji imaju odvod zraka napolje. |
| **OSTALO** | Kod kašljanja i kihanja prekriti treba usta i nos laktom ili papirnatom maramicom koju poslije treba baciti u koš za otpad s poklopcem te oprati ruke. Viši razredi u tom slučaju dezinficiraju ruke sredstvom za dezinfekciju u učionici.  Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju.  O higijeni brinu i spremačice te obavljaju poslove održavanja higijene prostora i predmeta prema uputama HZJZ. |